— Вядома, што за адзін раз істотна павысіць педагогам заработную плату не ўяўляецца магчымым, бо неабходна ўлічваць фінансавыя магчымасці бюджэту, — канстатуе Сяргей Руды. — Разам з тым у новым пагадненні паміж міністэрствам і галіновым прафсаюзам пытанне павышэння заработнай платы педагогам не здымаецца. Міністэрства і Цэнтральны камітэт прафсаюза будуць дамагацца разам прывядзення ўзроўню сярэднямесячнай заработнай платы педагагічных работнікаў да ўзроўню сярэдняй заработнай платы ў краіне, а заробкі прафесарска-выкладчыцкага складу павінны быць у паўтара раза вышэйшыя за гэты ўзровень. Улічваючы, што сёння стаіць задача ўстанаўлення педагагічным работнікам дыферэнцыраваных надбавак за выкананне дадатковых функцый, прафсаюзы павінны прыняць самы актыўны ўдзел у размеркаванні надбавак і выдаткоўванні пяціпрацэнтнага фонду аплаты працы ў поўным аб'ёме на гэтыя мэты.